cs nl en en ar en da da da en da da pl da hbs_lat de da nb da da da da nb da da da da da da da da da da en en da da da pl da en da fr fr en da pl da da da en
200-året for Vitus Berings død
12,25 kroners-mærket med reklamen for Arena-fjernsynene,
der stod i tusinder af danske hjem. Rigtigt mange har fået et
indblik i den horsensianske fjernsynsfabriks historie, for den
indgik som en del af grundlaget for tv-serien ”Krøniken”.
Udgivet 23. august 2000
Skuespilleren Asta Nielsen, de første telefoner, Fyr og Bi, Danmarks befrielse - og Arena-fjernsyn. De fire serier med i alt 16 frimærker over temaet 1900-tallet, som postvæsenet udgav i 2000, kommer vidt omkring. Horsens kunne fortælle med på 12,25 kroners-mærket i den tredje serie, for her blev gengivet en reklame fra 1957 for Arena-fjernsynene, som blev fremstillet hos den store Horsens-virksomhed Hede Nielsen.
”Arena var en af de første danske fjernsyns-modeller, der gennem tiden har stået i mange danske hjem,“ bemærkede Post Danmark i materialet, som fulgte de nye frimærker på vej.
I 1956 havde knap 16.000 danske familier fjernsyn. I løbet af 1957 blev tallet mere end firedoblet til 65.000. Og bare to år efter strøg vores lille land forbi de 200.000. Masser af fjernsyn - og mange af dem med det elegant svungne Arena-navn på forsiden.
For den horsensianske virksomhed udviklede fjernsynene sig en kæmpemæssig forretning. Efterhånden blev kampen med de udenlandske producenter dog for hård, og i 1970-1971 overtog den engelske Rank-koncern produktionen. Det varede til blot 1974 - da valgte englænderne at lukke virksomheden i Horsens, som på det tidspunkt beskæftigede 600.
Men ikke alle ville give slip uden videre. En gruppe medarbejdere oprettede Folke Fjernsyns Fabrikken - 3F - og havde held til at sælge nok folke-aktier à 500 kr. stykket til igen at etablere en fjernsynsfabrik i Horsens. Men også denne boble bristede. I 1979 drejede 3F nøglen om.
Andre virksomheder led samme skæbne. I de bedste år omkring 1960 var der herhjemme syv virkelig store tv-producenter: Neutrofon, Bang & Olufsen, Eltra, Linnet og Laursen, Philips, To-r Radio og Arena. I dag er kun Bang & Olufsen tilbage.
Horsens Filatelistklub v/formand Henrik Plovst  | Tlf.: 41 704 861 | hplovst@gmail.com